تورکیه جمهوریتی جمهوررئیسی رجب طیب اردوغان, روسیه دن اس 400 هوایی مدافعه سیستمی آلیش دن واز کیچمیدیگن لیک لری نی معلوم قیلدی.
اردوغان, اوشبو سیستم نینگ کیلگوسی آیده تورکیه گه تاپشیریله دیگن لیگی نی بیلدیردی.
عدالت و توسعه حزبی نینگ ییغیلیشی جریانیده قیلگن صحبتیده روسیه دن اس 400 هوایی مدافعه سیستمی نینگ آلینیشی بوییچه امریکا قوشمه ایالتلری نینگ تنقید لری گه جواب قیتررایکن, "تورکیه اس 400 هوایی مدافعه سیستمی نی آلدی.  ایندی بو ایش تکمیل بولدی.  اس 400 هوایی مدافعه سیستمی نینگ ساتیب آلینیشی بیلن بیر قطارده, مشترک روشده تولیدی بوییچه هم تعهد آلیب کیلیشوو نی امضاله دیک" دییه قید ایتدی.
جمهوررئیس اردوغان شرقی آقدینگیز ده گی ینگی لیک لر بیلن علاقه لی ایسه اوز سوز لری نی, "تورکیه و قبرس تورک خلقی نینگ حقوقی و منفعت لری گه اویغون بولمه گن هیچ قنده ی بیر اقدام گه اجازت بیرمیمیز.  اوشبو خصوصده برچه امکانیت لری میز دن فایده له نه میز" شکلیده دوام ایتتیردی.
جمهوررئیس اردوغان, سوریه ده گی ترورچی لر توغریسیده ایسه, "چیگره میز ده تشکیل ایتیلیش گه حرکت قیلینیاتگن تروریزم مرکز لری نی, جرابلس- عفرین  و عراق نینگ شمالیده بولگن لیگی دیک فرات دریاسی نینگ شرقیده هم یوق قیله میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
